cyanic-selkie/wikianc huggingface dataset:
พระมหากษัตริย์ไทย
การสืบราชสันตติวงศ์
สยามมกุฎราชกุมารเป็นพระอิสริยยศของผู้ที่จะสืบราชสมบัติต่อจากพระมหากษัตริย์ มาจากการแต่งตั้งของพระมหากษัตริย์ และจะดำรงพระยศนี้ตลอดพระชนม์ชีพจนกว่าพระมหากษัตริย์จะสวรรคตหรือสละราชสมบัติ
พระอิสริยยศนี้พระบาทสมเด็จพระจุลจอมเกล้าเจ้าอยู่หัวเป็นผู้ทรงกำหนดขึ้นเมื่อ พ.ศ. 2429 เพื่อเป็นรัชทายาทแทนตำแหน่งพระมหาอุปราชกรมพระราชวังบวรสถานมงคล
นอกจากพระอิสริยยศสยามมกุฎราชกุมารแล้ว ยังมีกฎหมายกำหนดทายาทโดยสันนิษฐาน คือ กฎมณเฑียรบาลว่าด้วยการสืบราชสันตติวงศ์ พระพุทธศักราช 2467
รายชื่อผู้ชนะชาร์ตเดอะโชว์ (ค.ศ. 2022)
ชาร์ตเดอะโชว์ เป็นรายการชาร์ตเพลงทางโทรทัศน์ของเอสบีเอสเอ็ม ซึ่งมอบรางวัลให้กับซิงเกิลที่มีประสิทธิภาพดีที่สุดประจำสัปดาห์ในเกาหลีใต้
ในปี 2022 มี 24 ซิงเกิลที่ได้อันดับที่หนึ่งในชาร์ต และ 22 ศิลปินได้รับถ้วยรางวัลอันดับหนึ่ง "Dilemma" โดยเอพิงก์ มีคะแนนสูงสุดที่ 9,700 คะแนน ในการออกอากาศเมื่อวันที่ 22 กุมภาพันธ์
เจ้าชายจอร์จ ดยุกแห่งเคนต์
พระชนมชีพในวัยเยาว์
เจ้าชายจอร์จ ดยุกแห่งเคนต์ ประสูติเมื่อวันที่ 20 ธันวาคม ค.ศ. 1902 ณ ยอร์ค คอทเทจ แซนดริงแฮม พระชนกคือ สมเด็จพระเจ้าจอร์จที่ 5 แห่งสหราชอาณาจักร พระราชโอรสพระองค์ที่สองใน สมเด็จพระเจ้าเอ็ดเวิร์ดที่ 7 แห่งสหราชอาณาจักร และ สมเด็จพระราชินีอเล็กซานดรา พระชนนีคือมาเรียแห่งเท็คพระราชธิดาในเจ้าชายฟรานซิส ดยุกแห่งเท็ค และเจ้าหญิงแมรี อเดเลดแห่งแคมบริดจ์
ทรงเข้าศีลจุ่มเมื่อวันที่ 26 มกราคม ค.ศ. 1903 ณ ปราสาทวินด์เซอร์ โดยมีพ่อแม่ทูนหัวคือสมเด็จพระเจ้าเอ็ดเวิร์ดที่ 7 แห่งสหราชอาณาจักร สมเด็จพระราชินีอเล็กซานดรา แห่งเดนมาร์ก เจ้าชายวัลเดมาร์แห่งเดนมาร์ก เจ้าหญิงหลุยส์แห่งแบ็ตเต็นเบิร์ก สมเด็จพระจักรพรรดินีมาเรีย เฟโอโดรอฟนาแห่งรัสเซีย และเจ้าหญิงคริสเตียน แห่งชเลสวิช-ฮ็อลชไตน์ฯ
ดยุกแห่งเคนต์
เจ้าชายจอร์จ ทรงได้รับการเฉลิมพระราชอิสริยยศเป็น "ดยุกแห่งเคนต์" เมื่อวันที่ 12 ตุลาคม ค.ศ. 1934
อภิเษกสมรส
เจ้าชายจอร์จ ดยุกแห่งเคนต์ มีพระชันษา 31 ปี ทรงเข้าอภิเษกสมรสกับเจ้าหญิงมารีนาแห่งกรีซและเดนมาร์ก ในวันที่ 29 พฤศจิกายน ค.ศ. 1934 ณ เวสต์มินสเตอร์แอบบีย์
ค่าเบี่ยงเบนมาตรฐาน
ค่าเบี่ยงเบนมาตรฐาน หรือ ส่วนเบี่ยงเบนมาตรฐาน หรือ ความเบี่ยงเบนมาตรฐาน (standard deviation: SD) ในทางสถิติศาสตร์และความน่าจะเป็น เป็นการวัดการกระจายแบบหนึ่งของกลุ่มข้อมูล สามารถนำไปใช้กับการแจกแจงความน่าจะเป็น ตัวแปรสุ่ม ประชากร หรือมัลติเซต ค่าเบี่ยงเบนมาตรฐานมักเขียนแทนด้วยอักษรกรีกซิกมาตัวเล็ก (σ) นิยามขึ้นจากส่วนเบี่ยงเบนแบบ root mean square (RMS) กับค่าเฉลี่ย หรือนิยามขึ้นจากรากที่สองของความแปรปรวน
เมื่อตัวอย่างของข้อมูลกลุ่มหนึ่งถูกเลือกมาจากประชากรทั้งหมด ค่าเบี่ยงเบนมาตรฐานของประชากรสามารถประมาณค่าได้จากค่าเบี่ยงเบนมาตรฐานของกลุ่มตัวอย่างนั้น
นิยาม
ค่าเบี่ยงเบนมาตรฐานของตัวแปรสุ่ม X มีการนิยามไว้ดังนี้ เมื่อ E(X) หมายถึงค่าคาดหมายของ X (เป็นอีกความหมายหนึ่งของมัชฌิม) และ Var(X) หมายถึงความแปรปรวนของ X
แต่ก็ไม่ใช่ว่าตัวแปรสุ่มทุกตัวจะมีค่าเบี่ยงเบนมาตรฐาน ถ้าหากค่าคาดหมายไม่มีอยู่จริงหรือไม่นิยาม ตัวอย่างเช่น ค่าเบี่ยงเบนมาตรฐานของตัวแปรสุ่มภายใต้การแจกแจงโคชี (Cauchy distribution) จะไม่นิยาม เพราะว่า E(X) ก็ไม่นิยามเช่นกัน
เมื่อ N คือจำนวนสมาชิกของเซตข้อมูล จากนั้นจึงสามารถคำนวณค่าเบี่ยงเบนมาตรฐานได้จาก
ในทางปฏิบัติ การคำนวณค่าเบี่ยงเบนมาตรฐานของตัวแปรสุ่มชนิดไม่ต่อเนื่องข้างต้น สามารถสรุปได้ดังนี้
นอกจากนั้นสูตรดังกล่าวสามารถดัดแปลงให้เป็นอีกรูปแบบหนึ่งได้ดังนี้
ซึ่งความเท่ากันของทั้งสองสูตร สามารถพิสูจน์ได้ด้วยความรู้ทางพีชคณิต
การประมาณค่าเบี่ยงเบนมาตรฐานของประชากร
ในความเป็นจริง การคำนวณหาค่าเบี่ยงเบนมาตรฐานของประชากรทั่วทั้งหมดนั้น อาจไม่สามารถทำให้เกิดขึ้นจริงได้ เว้นแต่ในกรณีเฉพาะเช่นการทดสอบมาตรฐาน (standardized test) ซึ่งทุกสมาชิกของประชากรจะถือว่าเป็นกลุ่มตัวอย่างทั้งหมด แต่ในกรณีส่วนใหญ่ ค่าเบี่ยงเบนมาตรฐานจะถูกคาดคะเนจากจากส่วนเบี่ยงเบนของตัวอย่างกลุ่มหนึ่งที่มาจากประชากร การวัดที่มักถูกใช้เป็นปกติทั่วไปคือ ค่าเบี่ยงเบนมาตรฐานของตัวอย่าง (sample standard deviation) ซึ่งนิยามโดย
เมื่อ คือตัวอย่างและ  คือค่าเฉลี่ยของตัวอย่าง ตัวส่วน N − 1 คือองศาเสรี (degrees of freedom) ของเวกเตอร์
เหตุผลของการนิยามเช่นนี้คือ s^2 เป็นตัวประมาณค่าไม่เอนเอียง (unbiased estimator) สำหรับความแปรปรวน \sigma^2 บนประชากรที่เป็นพื้นฐาน ถ้าหากความแปรปรวนนั้นมีค่า และค่าต่างๆ ของตัวอย่างได้รับการสุ่มออกมาโดยอิสระต่อกัน อย่างไรก็ตาม s ไม่ใช่ตัวประมาณค่าไม่เอนเอียงของ σ แต่เป็นการประเมินค่าที่ต่ำกว่าค่าเบี่ยงเบนมาตรฐานของประชากร และถึงแม้ว่าตัวประมาณค่าไม่เอนเอียงของ σ จะสามารถทราบได้เมื่อตัวแปรสุ่มมีการแจกแจงปกติ แต่สูตรดังกล่าวจะซับซ้อนขึ้นและมีการปรับแต่งตัวเลข ยิ่งกว่านั้นความไม่เอนเอียงก็ไม่ได้เป็นที่ต้องการเสมอไป
ตัวประมาณค่าอีกแบบหนึ่งบางครั้งก็ถูกใช้เหมือนสูตรเดิม รูปแบบนี้จะทำให้เกิดค่าคลาดเคลื่อนประเภท mean squared error น้อยกว่าตัวประมาณค่าไม่เอนเอียง และเป็นการประมาณความควรจะเป็นสูงสุด (maximum likelihood) เมื่อการกระจายของประชากรนั้นเป็นการแจกแจงปกติ
ค่าเบี่ยงเบนมาตรฐานของตัวแปรสุ่มชนิดต่อเนื่อง
การแจกแจงต่อเนื่อง (continuous distribution) มักจะเป็นการให้สูตรมาเพื่อคำนวณหาค่าเบี่ยงเบนมาตรฐานเป็นฟังก์ชันของพารามิเตอร์ของการแจกแจง ในกรณีทั่วไปค่าเบี่ยงเบนมาตรฐานของตัวแปรสุ่มชนิดต่อเนื่อง X โดยมี p(x) เป็นฟังก์ชันความหนาแน่นของความน่าจะเป็น (probability density function) สามารถคำนวณได้จาก เมื่อ
คุณสมบัติของค่าเบี่ยงเบนมาตรฐาน
เมื่อ c เป็นค่าคงตัว และ Covar(X, Y) คือความแปรปรวนร่วมเกี่ยว (covariance) ของตัวแปรสุ่ม X และ Y
เจิ้ง ยฺหวี่กวง
เจิ้ง ยฺหวี่กวง หรือ เจฟฟรีย์ เจิ้ง ยฺหวี่ กวง (Jeffrey Zheng Yu Guang; 23 พฤศจิกายน ค.ศ. 1980 —) เป็นนายแบบชาวจีน และเป็นผู้ชนะการประกวดแมนฮันต์อินเตอร์เนชันแนล 2007 ที่คังว็อน, เกาหลี
เขาเกิดในต้าเหลียน, มณฑลเหลียวหนิง, ประเทศจีน และจบการศึกษาจากมหาวิทยาลัยควีนส์, รัฐออนแทรีโอ, ประเทศแคนาดา พ่อของเขาเป็นนายหน้าซื้อขายหลักทรัพย์ และแม่ของเขาเป็นล่ามภาษาอังกฤษ จึงทำให้เขาพูดภาษาอังกฤษได้คล่อง
หลังจากที่ได้รับตำแหน่งแมนฮันต์อินเตอร์เนชันแนล 2007 เขาได้รับเชิญให้ไปร่วมถ่ายทำภาพยนตร์ในประเทศจีนและฮ่องกง เขาเป็นชาวจีนคนแรกที่ได้รับรางวัลชนะเลิศแมนฮันต์อินเตอร์เนชันแนล
วัดทรัพย์สโมสรนิกรเกษม
วัดทรัพย์สโมสรนิกรเกษมหรือ วัดคู้ สร้างเมื่อปี พ.ศ. 2340 ก่อตั้งก่อนที่จะมีการขุดคลองแสนแสบ พระราชนิพนธ์ในพระบาทสมเด็จพระจุลจอมเกล้าเจ้าอยู่หัว เรื่องเสด็จประพาสคลองแสนแสบ บันทึกไว้ว่า "สมเด็จพระพุทธโฆษาจาริย์ ออกมาผูกสีมาตั้งชื่อว่า วัดทรัพย์สโมสรนิกรเกษม เพราะผู้ที่สร้างนั้นเป็นยายทรัพย์คนหนึ่ง ใบวิสุงคามปลวกกินยับเยิน ได้รับว่า จะทำให้ใหม่ ใบเดิมลงวันที่ 19 สิงหาคม ร.ศ. 118" และยังมีการบันทึกไว้ว่าเมื่อพระบาทสมเด็จพระจุลจอมเกล้าเจ้าอยู่หัวเสด็จประพาสคลองแสนแสบ ได้ทรงแวะที่ท่าน้ำวัดทรัพย์สโมสรนิกรเกษมและมีพระราชดำรัสถามเจ้าอาวาสว่าทางวัดต้องการสิ่งใดไหม เจ้าอาวาสตอบว่าไม่ต้องการสิ่งใด พระองค์จึงพระราชทานปิ่นโตที่เสวยอาหารแล้วให้แก่วัด ทางวัดยังเก็บรักษาปิ่นโตเถานั้นไว้จนถึงทุกวันนี้ บนปิ่นโตมีตราเขียนไว้ว่า "ร.ศ. 128 อนุสรณ์งานพระศพพระองค์เจ้าอุรุพงศ์" วัดได้รับพระราชทานวิสุงคามสีมาเมื่อวันที่ 22 ตุลาคม พ.ศ. 2513 วัดมีเจดีย์ทองทรงระฆัง ด้านหน้าประดิษฐานสมเด็จองค์ปฐม
วัดบางบัว
วัดบางบัว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงอนุสาวรีย์ เขตบางเขน กรุงเทพมหานคร วัดมีเนื้อที่ 10 ไร่ 2 งาน 7 ตารางวา
วัดบางบัวสร้างประมาณ พ.ศ. 2380 โดยมีข้าราชการชั้นพระยาสี่คนเป็นผู้สร้างคือ พระยาศรี พระยาเพ็ชรปราณี พระยาพุคภักดี และพระยาราชหลักเมือง ชาวบ้านเรียกว่า วัดลาดน้ำเค็ม ต่อมาเปลี่ยนชื่อมาเป็น "วัดบางบัว" หลังจากนั้นได้มีการบูรณะพัฒนาวัดอย่างต่อเนื่อง ได้รับพระราชทานวิสุงคามสีมาครั้งหลังเมื่อวันที่ 15 พฤษภาคม พ.ศ. 2518 เขตวิสุงคามสีมากว้าง 40 เมตร ยาว 80 เมตร ได้ผูกพัทธสีมาเมื่อวันที่ 5 มีนาคม พ.ศ. 2519
อุโบสถกว้าง 14 เมตร ยาว 40 เมตร สร้างเมื่อปี พ.ศ. 2519 มีหลังคามุงกระเบื้องซ้อน 3 ชั้น มีช่อฟ้า ใบระกา ประตูหน้าต่างทรงมงกุฎ ตกแต่งลวดลายเลียนแบบศิลปะอยุธยา เสาย่อมุม มีทางเดินรอบอุโบสถและกำแพงแก้วโดยรอบ ภายในประดิษฐานพระประธานเป็นพระพุทธรูปสมัยสุโขทัย หน้าตักกว้าง 49 นิ้ว นอกจากนี้ก็มีพระพุทธรูปสมัยอู่ทองหน้าตักกว้าง 53 นิ้ว พระพุทธชินราชจำลองหน้าตักกว้าง 45 นิ้ว พระปางห้ามญาติ นาคปรก สมัยสุโขทัย รวม 7 องค์ มีกุฏิสงฆ์จำนวน 13 หลัง อาคารเสนาสนะอื่นได้แก่ หอสวดมนต์ โรงเรียนปริยัติธรรม หอระฆัง ศาลาการเปรียญ มณฑป พระพุทธบาทจำลอง และมีศาลาบำเพ็ญกุศล 6 หลังตั้งอยู่รายล้อมอุโบสถและรอบเมรุ
โครงการของวัด เช่น โครงการบวชอุบาสิกาแก้วของวัดพระธรรมกาย โครงการบวชสามเณรภาคฤดูร้อน โครงการถือศีลอุโบสถของทางวัดและบางโอกาสก็มีกิจกรรมธรรมะของนักศึกษามหาวิทยาลัยศรีปทุมเป็นสถาบันการศึกษา
ไพรวัลย์ ดาเกลี้ยง
ผู้ช่วยศาสตราจารย์ ไพรวัลย์ ดาเกลี้ยง (เกิด 6 มิถุนายน พ.ศ. 2500) เป็นจิตรกรที่มีชื่อเสียงในการเขียนภาพเหมือนจริง ซูเปอร์เรียลลิสม์ สำเร็จการศึกษาด้วยเกียรตินิยมอันดับ 1 สาขาประยุกต์ศิลปศึกษา คณะมัณฑนศิลป์ จากมหาวิทยาลัยศิลปากร โดยผลงานส่วนใหญ่ของเขาใช้เทคนิคสีอะคริลิค ถ่ายทอดผลงานที่เหมือนจริงอย่างน่าอัศจรรย์ ปัจจุบันเป็นอาจารย์ภาควิชาประยุกต์ศิลปศึกษา คณะมัณฑนศิลป์ มหาวิทยาลัยศิลปากร
ฆโฎตกัจ
ฆโฏตกัจ (Ghatotkacha) เป็นตัวละครในเรื่องมหาภารตะ เป็นโอรสของภีมะ กับนางรากษสหิฑิมพี ซึ่งตำนานกล่าวไว้ว่าแรกเกิดของฆโฏตกัจนั้นได้เติบโตขึ้นมาเป็นผู้ใหญ่ทันที เนื่องจากในหลายปีก่อนนั้นได้มีฤๅษีรากษสบำเพ็ญตบะอยู่หลายล้านปี พระศิวะเห็นใจจึงลงมาให้พร ซึ่งก็ได้ขอพรจากพระศิวะมากมาย และหนึ่งในพรนั้นก็คือขอให้ลูกรากษสที่เกิดมาทุกตนได้เติบโตเป็นผู้ใหญ่ทันทีหลังที่ได้กำเนิดมา
ต่อมา หลังจากที่ฝ่ายปาณฑพได้ประกาศศึกต่อฝ่ายเการพที่ทุ่งกุรุเกษตรแล้ว ฆโฏต์กัจได้มาเป็นแม่ทัพสำคัญของกองกำลังอักเษาหิณีที่ 3 และในสงครามนั้น เขาได้สังหารยักษ์อลัมพุษะ และ อลายุธ ซึ่งเป็นแม่ทัพของกองทัพอักเษาหิณีที่ 8 ตายไปด้วย
สุดท้าย ฆโฏตกัจก็ตายด้วยน้ำมือของกรรณะ ซึ่งในศึกวันที่ 14 เขาได้ต่อสู้กับกรรณะในขณะที่อาทิตย์ลับขอบฟ้าไปแล้ว แต่เขายังไม่ยอมสงบศึกกับกรรณะด้วยความแค้นที่ทำกับอภิมันยุ (ลูกชายของอรชุน) และการกระทำนั้นผิดกฎสงครามที่กำหนดไว้ ทำให้กรรณะที่มีความโกรธที่ไม่สามารถทำร้ายฆโฏตกัจได้ จึงนำหอกวาสวีศักติซึ่งใช้ได้ครั้งเดียวแล้วกลับไปหาเจ้าของเดิมออกมาขว้างใส่ฆโฏตกัจ ทำให้ฆโฏตกัจตาย เนื่องจากที่เขาตั้งใจให้เป็นแผนหลอกเอาหอกวาสวีศักติฆ่าตนเอง เพื่อไม่ให้อรชุนต้องตายในศึกแห่งนี้ด้วยหอกวาสวีศักติตามแผนของพระกฤษณะซึ่งเขาก็ยินดีร่วมแผนนี้ด้วยนั่นเอง
โมแฮมแมด บอเฮรี
โมแฮมแมด บอเฮรี เป็นนักการเมืองชาวอิหร่านและรัฐมนตรีว่าการกระทรวงยุติธรรมในสมัยรัฐบาลปาห์ลาวี
ประวัติ
โมแฮมแมด บอเฮรีเกิดเมื่อปี 2461 ที่เมืองชีราซ
ตำแหน่งเขาในรัฐบาล
ในวันที่ 12 มีนาคม 2506 เขาเป็นรัฐมนตรีว่าการกระทรวงยุติธรรมในคณะรัฐมนตรีแอซาโดลลอฮ์ แอแลมและต่อมาเขาเป็นหัวหน้าพรรคประชาชนและพรรคแรสทอฆีซและต่อมาในวันที่ 27 สิงหาคม 2521 เขาเป็นรัฐมนตรีว่าการกระทรวงยุติธรรมอีกครั้งในคณะรัฐมนตรีของแจอ์แฟร์ แชรีฟเอมอมี และต่อมาลาออกในตำแหน่ง
หลังการปฏิวัติอิหร่าน
เขาออกจากอิหร่านและเสียชีวิตในสหรัฐอเมริกา
ประเทศไทยใน พ.ศ. 2469
เหตุการณ์ที่เกิดขึ้นใน พ.ศ. 2469 (ค.ศ. 1926) ในประเทศไทย เป็นปีที่ 145 แห่งกรุงรัตนโกสินทร์ และเป็นปีที่ 2 ในรัชสมัยของพระบาทสมเด็จพระปกเกล้าเจ้าอยู่หัว และนับเป็นปี พ.ศ. 2468 (1 มกราคม - 31 มีนาคม) และ 2469 (1 เมษายน - 31 ธันวาคม) ในแบบปัจจุบัน
กีฬาเทควันโดในโอลิมปิกฤดูร้อน 2020 – รุ่นไม่เกิน 58 กิโลกรัม บุคคลชาย
การแข่งขันกีฬาเทควันโดในโอลิมปิกฤดูร้อน 2020 – รุ่นไม่เกิน 58 กิโลกรัม บุคคลชาย เป็น 1 ใน 8 รายการแข่งขันเทควันโดที่โตเกียว ประเทศญี่ปุ่น จะจัดขึ้นระหว่างวันที่ 24 กรกฎาคม พ.ศ. 2564 ที่มะกุฮะริเม็สเซะ การแข่งขันรายการรุ่นไม่เกิน 58 กิโลกรัม บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 16 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 6 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2000
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
พระบาทสมเด็จพระพุทธยอดฟ้าจุฬาโลกมหาราช
พระบาทสมเด็จพระปรโมรุราชามหาจักรีบรมนารถ พระพุทธยอดฟ้าจุฬาโลก (20 มีนาคม พ.ศ. 2280 — 7 กันยายน พ.ศ. 2352) เป็นพระมหากษัตริย์ไทยรัชกาลที่ 1 ในราชวงศ์จักรี เสด็จพระราชสมภพเมื่อวันพุธ เดือน 4 แรม 5 ค่ำ ปีมะโรงอัฐศก เวลา 3 ยาม ตรงกับวันที่ 20 มีนาคม พ.ศ. 2279 (นับแบบปัจจุบัน พ.ศ. 2280) ปราบดาภิเษกเป็นปฐมกษัตริย์แห่งกรุงรัตนโกสินทร์ เมื่อวันที่ 6 เมษายน พ.ศ. 2325 ขณะมีพระชนมายุได้ 45 พรรษา และทรงย้ายราชธานีจากฝั่งธนบุรีมาอยู่ฝั่งพระนคร และโปรดเกล้าฯ ให้สร้างพระบรมมหาราชวังเป็นที่ประทับ นอกจากนี้ พระบาทสมเด็จพระพุทธยอดฟ้าจุฬาโลกมหาราช ได้ทรงรับการยกย่องเป็น 1 ใน 8 สมเด็จพระบูรพมหากษัตริย์ผู้ยิ่งใหญ่ในประเทศไทย พระองค์ทรงได้รับพระราชสมัญญานามว่าเป็น มหาราช เพราะทรงได้รับชัยชนะจากสงครามเก้าทัพ
พระราชสมภพ
พระบาทสมเด็จพระพุทธยอดฟ้าจุฬาโลกมหาราช มีพระนามเดิมว่า ทองด้วง เสด็จพระราชสมภพเมื่อวันที่ 20 มีนาคม พ.ศ. 2279 (นับแบบปัจจุบัน พ.ศ. 2280) (วันที่ 20 เดือน 4 ตามปีจันทรคติ) ในแผ่นดินสมเด็จพระเจ้าอยู่หัวบรมโกศแห่งอาณาจักรอยุธยา พระองค์เป็นบุตรคนที่ 4 ของพระอักษรสุนทรศาสตร์ (ทองดี) ซึ่งต่อมาได้รับการสถาปนาขึ้นเป็นสมเด็จพระปฐมบรมมหาชนก กับพระอัครชายา (หยก) เมื่อเจริญวัยขึ้นได้ถวายตัวเป็นมหาดเล็กในสมเด็จเจ้าฟ้ากรมขุนพรพินิต (ต่อมาคือสมเด็จพระเจ้าอุทุมพร) ครั้นพระชนมายุครบ 21 พรรษา ก็เสด็จออกผนวชเป็นภิกษุอยู่วัดมหาทลาย 1 พรรษา แล้วลาผนวชเข้ารับราชการเป็นมหาดเล็กหลวงในสมเด็จพระเจ้าอุทุมพรดังเดิม เมื่อพระชนมายุได้ 25 พรรษา พระองค์เสด็จออกไปรับราชการที่เมืองราชบุรีในตำแหน่ง "หลวงยกกระบัตร" ในแผ่นดินสมเด็จพระที่นั่งสุริยาศน์อมรินทร์ และได้สมรสกับคุณนาค (ภายหลังได้รับการสถาปนาที่สมเด็จพระอมรินทราบรมราชินี) ธิดาในตระกูลเศรษฐีมอญที่มีรกรากอยู่ที่บ้านอัมพวา เมืองสมุทรสงคราม
รับราชการในสมัยกรุงธนบุรี
ภายหลังการเสียกรุงศรีอยุธยาครั้งที่สองแก่กรุงอังวะแล้ว พระยาตาก (สิน) ได้ปราบดาภิเษกขึ้นเป็นพระมหากษัตริย์และย้ายราชธานีมายังกรุงธนบุรี ในขณะนั้นนายทองด้วงมีอายุ 32 ปี ได้เข้าถวายตัวรับราชการในแผ่นดินสมเด็จพระเจ้ากรุงธนบุรีตามคำชักชวนของน้องชาย พระมหามนตรี (บุญมา) โดยได้รับพระกรุณาโปรดเกล้าฯ แต่งตั้งให้เป็น พระราชริน (พระราชวรินทร์) เจ้ากรมพระตำรวจนอกขวา และย้ายมาอาศัยอยู่ที่บริเวณวัดบางหว้าใหญ่ (วัดระฆังโฆสิตารามวรมหาวิหารในปัจจุบัน) ในปี พ.ศ. 2311 สมเด็จพระเจ้าตากสินมหาราชเสด็จขึ้นไปตีเมืองพิมายซึ่งมีกรมหมื่นเทพพิพิธเป็นเจ้าเมืองพิมายอยู่ พระราชรินและพระมหามนตรีได้รับพระราชโองการให้ยกทัพร่วมในศึกครั้งนี้ด้วย หลังจากการศึกในครั้งนี้ พระราชรินได้รับการเลื่อนบรรดาศักดิ์เป็น พระยาอภัยรณฤทธิ์ จางวางพระตำรวจฝ่ายขวา เพื่อเป็นการปูนบำเหน็จที่มีความชอบในการสงครามครั้งนี้
หลังจากสมเด็จพระเจ้าตากสินมหาราชยกทัพขึ้นไปปราบเจ้าพระฝางสำเร็จแล้ว มีพระราชดำริว่าเจ้าพระยาจักรี (หมุด) นั้นมิแกล้วกล้าในการสงคราม ดังนั้น จึงโปรดตั้งพระยาอภัยรณฤทธิ์ขึ้นเป็น พระยายมราช เสนาธิบดีกรมพระนครบาล โดยให้ว่าราชการที่สมุหนายกด้วย เมื่อเจ้าพระยาจักรี (หมุด) ถึงแก่กรรมแล้ว พระยาอภัยรณฤทธิ์จึงได้รับการโปรดเกล้าฯ ให้เลื่อนบรรดาศักดิ์เป็น เจ้าพระยาจักรี ที่สมุหนายก พร้อมทั้งโปรดให้เป็นแม่ทัพเพื่อไปตีกรุงกัมพูชา โดยสามารถตีเมืองพระตะบอง เมืองโพธิสัตว์ เมืองบริบูรณ์ และเมืองพุทไธเพชร (เมืองบันทายมาศ) ได้ เมื่อสิ้นสงครามสมเด็จพระเจ้าตากสินโปรดให้นักองค์รามาธิบดีไปครองเมืองพุทไธเพชรให้เป็นใหญ่ในกรุงกัมพูชา และมีพระดำรัสให้เจ้าพระยาจักรีและพระยาโกษาธิบดีอยู่ช่วยราชการที่เมืองพุทไธเพชรจนกว่าเหตุการณ์จะสงบราบคาบก่อน
เจ้าพระยาจักรีเป็นแม่ทัพทำราชการสงครามกับพม่า เขมร และลาว จนมีความชอบในราชการมากมาย ดังนั้น จึงได้รับการเลื่อนบรรดาศักดิ์เป็น สมเด็จเจ้าพระยามหากษัตริย์ศึก พิฤกมหิมา ทุกนัครระอาเดช นเรศรราชสุริยวงษ์ องค์อรรคบาทมุลิกากร บวรรัตนบรินายก และได้รับพระราชทานเสลี่ยงงากลั้นกลดและมีเครื่องทองต่าง ๆ เป็นเครื่องยศเสมอเจ้าต่างกรม
เดือนมีนาคม พ.ศ 2324 สมเด็จพระเจ้ากรุงธนบุรีได้โปรดเกล้าให้พระยาสรรค์แต่งทัพไปปราบกบฎ แต่พระยาสรรค์กลับไปเข้ากับกบฎและนำทัพเข้ายึดกรุงในวันที่ 4 มีนาคม พ.ศ. 2324 พระยาสรรค์ได้กราบทูลให้สมเด็จพระเจ้ากรุงธนบุรีสละราชสมบัติและออกผนวช ซึ่งพระองค์ยอมทำตามในวันที่ 10 มีนาคม พระยาสรรค์ครองเมืองได้ราวสองสัปดาห์ก็ถูกปราบโดยทัพของพระยาสุริยอภัย พระยาสุริยอภัยจับภิกษุตากสึกและขังไว้ หลังสมเด็จเจ้าพระยามหากษัตริย์ศึกได้ยกทัพกลับจากกัมพูชามาถึงกรุงธนบุรีและได้สำเร็จโทษบรรดากบฎแล้ว ก็ดำริว่า เหตุแห่งกบฎคือพระเจ้าแผ่นดินองค์ก่อน สมเด็จเจ้าพระยาฯได้พิพากษาโทษอดีตพระเจ้าตากดังความ:
ต่อมานายสินถูกนำตัวไปประหารด้วยการตัดหัว
ปราบดาภิเษก
ในวันที่ 6 เมษายน พ.ศ. 2325 หลังจากได้สำเร็จโทษพระเจ้าตากสินแล้ว สมเด็จเจ้าพระยามหากษัตริย์ศึกได้ขึ้นปราบดาภิเษกเป็นปฐมกษัตริย์แห่งราชวงศ์จักรี ขณะที่มีพระชนมายุได้ 46 พรรษา พระองค์โปรดเกล้าฯ ให้ย้ายราชธานีจากกรุงธนบุรีราชธานีเดิมที่อยู่ฝั่งตะวันตกของแม่น้ำเจ้าพระยามายังฝั่งตะวันออกของแม่น้ำเจ้าพระยา พระองค์โปรดให้สร้างพระราชวังหลวงและโปรดเกล้าฯ ให้อัญเชิญพระพุทธมหามณีรัตนปฏิมากรมาประดิษฐานยังวัดพระศรีรัตนศาสดาราม หลังจากนั้น ทรงพระกรุณาโปรดเกล้าฯ ให้จัดงานฉลองสมโภชพระนครเป็นเวลา 3 วัน ครั้งเสร็จการฉลองพระนครแล้ว พระองค์พระราชทานนามพระนครแห่งใหม่ให้ต้องกับนามพระพุทธมหามณีรัตนปฏิมากรว่า "กรุงเทพมหานคร บวรรัตนโกสินทร์ มหินทรายุธยา มหาดิลกภพ นพรัตนราชธานีบุรีรมย์ อุดมราชนิเวศน์มหาสถาน อมรพิมานอวตารสถิต สักกะทัตติยวิษณุกรรมประสิทธิ์" หรือเรียกอย่างสังเขปว่า "กรุงเทพมหานคร"
สวรรคต
หลังจากการฉลองวัดพระแก้วแล้ว ก็ประชวรทรงพระโสภะอยู่ 3 ปี พระอาการทรุดลงไปเรื่อย ๆ จนกระทั่ง เสด็จสวรรคตเมื่อวันที่ 7 กันยายน พ.ศ. 2352 ณ พระที่นั่งไพศาลทักษิณ รวมพระชนมพรรษาได้ 73 พรรษา เสด็จอยู่ในราชสมบัติ 27 ปี
พระบรมศพถูกเชิญลงสู่พระลองเงินประกอบด้วยพระโกศทองใหญ่แล้วเชิญไปประดิษฐานไว้ ณ พระที่นั่งดุสิตมหาปราสาท ภายใต้พระมหาเศวตฉัตร ตั้งเครื่องสูงและเครื่องราชูปโภคเฉลิมพระเกียรติยศตามโบราณราชประเพณี พระสงฆ์สวดพระอภิธรรม โคมกลองชนะตามเวลา ดังเช่นงานพระบรมศพพระเจ้าแผ่นดินสมัยกรุงศรีอยุธยาทุกประการ จนกระทั่ง พ.ศ. 2354 พระเมรุมาศซึ่งสร้างตามแบบพระเมรุมาศสำหรับพระเจ้าแผ่นดินสมัยกรุงศรีอยุธยาได้สร้างแล้วเสร็จ จึงเชิญพระบรมโกศจากพระที่นั่งดุสิตมหาปราสาทขึ้นประดิษฐาน ณ พระเมรุมาศ แล้วจักให้มีการสมโภชพระบรมศพเป็นเวลา 7 วัน 7 คืน จึงถวายพระเพลิงพระบรมศพ หลังจากนั้น มีการสมโภชพระบรมอัฐิและบำเพ็ญพระราชกุศล เมื่อแล้วเสร็จจึงเชิญพระบรมอัฐิประดิษฐาน ณ หอพระธาตุมณเฑียร ภายในพระบรมมหาราชวัง ส่วนพระบรมราชสรีรางคารเชิญไปลอยบริเวณหน้าวัดปทุมคงคาราชวรวิหาร
พระราชกรณียกิจ
พระบาทสมเด็จพระพุทธยอดฟ้าจุฬาโลกมหาราช ทรงสถาปนากรุงเทพมหานคร (หรือกรุงรัตนโกสินทร์) เป็นราชธานี และทรงสถาปนาราชวงศ์จักรีปกครองราชอาณาจักรไทยเมื่อ 6 เมษายน พ.ศ. 2325 (วันจักรี) ภายหลังการเสด็จเสวยราชย์แล้ว พระองค์ทรงมีพระราชกรณีกิจที่สำคัญยิ่ง คือ การป้องกันราชอาณาจักรให้ปลอดภัยและทรงฟื้นฟูวัฒนธรรมไทยอันเป็นมรดกตกทอดมาตั้งแต่สมัยสุโขทัยและอยุธยา การที่ไทยสามารถปกป้องการรุกรานของข้าศึกจนประสบชัยชนะทุกครั้ง แสดงให้เห็นถึงความเข้มแข็งของพระองค์ในการบัญชาการรบอย่างมีประสิทธิภาพ โดยเฉพาะอย่างยิ่งสงครามกับพม่าใน พ.ศ. 2328 ที่เรียกว่า "สงครามเก้าทัพ" นอกจากนี้พระองค์ยังพบว่ากฎหมายบางฉบับที่ใช้มาตั้งแต่สมัยอยุธยาไม่มีความยุติธรรม จึงโปรดเกล้าโปรดกระหม่อมให้มีการตรวจสอบกฎหมายที่มีอยู่ทั้งหมด เสร็จแล้วให้เขียนเป็นฉบับหลวง 3 ฉบับ ประทับตราราชสีห์ คชสีห์ และบัวแก้วไว้ทุกฉบับ เรียกว่า "กฎหมายตราสามดวง" สำหรับใช้เป็นหลักในการปกครองบ้านเมือง
การสถาปนากรุงรัตนโกสินทร์
พระราชกรณียกิจประการแรกที่พระบาทสมเด็จพระพุทธยอดฟ้าจุฬาโลกมหาราชทรงจัดทำเมื่อเสด็จขึ้นครองราชย์ คือการโปรดเกล้าโปรดกระหม่อม ให้ตั้งกรุงรัตนโกสินทร์เป็นราชธานีใหม่ ทางตะวันออกของแม่น้ำเจ้าพระยา แทนกรุงธนบุรี ด้วยเหตุผลทางด้านยุทธศาสตร์ เนื่องจากกรุงธนบุรีตั้งอยู่บนสองฝั่งแม่น้ำ ทำให้การลำเลียงอาวุธยุทธภัณฑ์ และการรักษาพระนครเป็นไปได้ยาก อีกทั้งพระราชวังเดิมมีพื้นที่จำกัด ไม่สามารถขยายได้ เนื่องจากติดวัดอรุณราชวรารามราชวรมหาวิหารและวัดโมลีโลกยารามราชวรวิหาร ส่วนทางฝั่งกรุงรัตนโกสินทร์นั้นมีความเหมาะสมกว่าตรงที่มีพื้นแผ่นดินเป็นลักษณะหัวแหลม มีแม่น้ำเป็นคูเมืองธรรมชาติ มีชัยภูมิเหมาะสม และสามารถรับศึกได้เป็นอย่างดี
การสร้างราชธานีใหม่นั้นใช้เวลาทั้งสิ้น 3 ปี โดยพระบาทสมเด็จพระพุทธยอดฟ้าจุฬาโลกมหาราช ทรงประกอบพิธียกเสาหลักเมือง เมื่อวันอาทิตย์ ขึ้น 10 ค่ำ เดือน 6 ปีขาล จ.ศ. 1144 ตรงกับวันที่ 21 เมษายน พ.ศ. 2325 และโปรดเกล้าโปรดกระหม่อมให้สร้างพระบรมมหาราชวังสืบทอดราชประเพณี และสร้างพระอารามหลวงในเขตพระบรมมหาราชวังตามแบบกรุงศรีอยุธยา ซึ่งการสร้างเมืองและพระบรมมหาราชวังเป็นการสืบทอดประเพณี วัฒนธรรม และศิลปกรรมดั้งเดิมของชาติ ซึ่งปฏิบัติกันมาตั้งแต่สมัยกรุงศรีอยุธยา และได้พระราชทานนามแก่ราชธานีใหม่นี้ว่า "กรุงเทพมหานคร บวรรัตนโกสินทร์ มหินทรายุทธยา มหาดิลกภพ นพรัตนราชธานีบุรีรมย์ อุดมราชนิเวศน์มหาสถาน อมรพิมานอวตารสถิต สักกะทัตติยะวิษณุกรรมประสิทธิ์"  นอกจากนี้ยังโปรดเกล้าโปรดกระหม่อมให้สร้างสิ่งต่าง ๆ อันสำคัญต่อการสถาปนาราชธานีได้แก่ ป้อมปราการ, คลอง ถนนและสะพานต่าง ๆ มากมาย
การป้องกันราชอาณาจักร
พระบาทสมเด็จพระพุทธยอดฟ้าจุฬาโลกมหาราช ทรงพระปรีชาสามารถในการรบ ทรงเป็นผู้นำทัพในการทำสงครามกับพม่าทั้งหมด 7 ครั้งในรัชสมัยของพระองค์ ได้แก่
สงครามครั้งยิ่งใหญ่ที่สุดระหว่างไทยกับพม่าส่งคือ สงครามเก้าทัพ โดยในครั้งนั้นพระเจ้าปดุงแห่งราชวงศ์อลองพญาของพม่า มีพระประสงค์จะเพิ่มพูนพระเกียรติยศและชื่อเสียงให้ขจรขจายด้วยการกำราบอาณาจักรสยาม จึงรวบรวมไพร่พลถึง 144,000 คน กรีธาทัพจะเข้าตีกรุงรัตนโกสินทร์ โดยแบ่งเป็น 9 ทัพใหญ่ เข้าตีจากกรอบทิศทาง ส่วนทัพของพระบาทสมเด็จพระพุทธยอดฟ้าจุฬาโลกมหาราชมีกำลังเพียงครึ่งหนึ่งของทหารพม่าคือมีเพียง 70,000 คนเศษเท่านั้น
ด้วยพระปรีชาสามารถในการทำสงคราม ได้ทรงให้ทัพของสมเด็จพระบวรราชเจ้ามหาสุรสิงหนาทไปสกัดทัพพม่าที่บริเวณทุ่งลาดหญ้า ทำให้พม่าต้องชะงักติดอยู่บริเวณช่องเขา แล้วทรงสั่งให้จัดทัพแบบกองโจรออกปล้นสะดม จนทัพพม่าขัดสนเสบียงอาหาร เมื่อทัพพม่าบริเวณทุ่งลาดหญ้าแตกพ่ายไปแล้วสมเด็จพระบวรราชเจ้ามหาสุรสิงหนาทจึงยกทัพไปช่วยทางอื่น และได้รับชัยชนะตลอดทุกทัพตั้งแต่เหนือจรดใต้
ในสงครามครั้งนี้ ทัพพม่าเตรียมเสบียงอาหารและเส้นทางเดินทัพอย่างดีที่สุด โดยแก้ไขข้อผิดพลาดต่าง ๆ จากศึกครั้งก่อน โดยพม่าได้ยกทัพเข้ามาทางด่านเจดีย์สามองค์ มาตั้งค่ายอยู่ที่ท่าดินแดงและสามสบ พระบาทสมเด็จพระพุทธยอดฟ้าจุฬาโลกมหาราชได้ทรงยกทัพหลวงเข้าตีพม่าที่ค่ายดินแดงพร้อมกับให้ทัพของสมเด็จพระบวรราชเจ้ามหาสุรสิงหนาทเข้าตีค่ายพม่าที่สามสบ หลังจากรบกันได้ 3 วันค่ายพม่าก็แตกพ่ายไปทุกค่าย และพระองค์ยังได้ทำสงครามขับไล่อิทธิพลของพม่าได้โดยเด็ดขาด และตีหัวเมืองต่าง ๆ ขยายราชอาณาเขต ทำให้ราชอาณาจักรสยามมีอาณาเขตกว้างใหญ่ที่สุดในประวัติศาสตร์ ตั้งแต่ดินแดนล้านนา ไทใหญ่ สิบสองปันนา หลวงพระบาง เวียงจันทน์ เขมร และด้านทิศใต้ไปจนถึงเมืองกลันตัน ตรังกานู ไทรบุรี ปะลิส และเปรัก
หลังจากที่พม่าพ่ายแพ้แก่สยาม ก็ส่งผลทำให้เมืองขึ้นทั้งหลายของพม่า เช่น เมืองเชียงรุ้งและเชียงตุง เกิดกระด้างกระเดื่อง ตั้งตนเป็นอิสระ พระเจ้าปดุงจึงสั่งให้ยกทัพมาปราบปราม รวมถึงเข้าตีลำปางและป่าซาง เมื่อพระบาทสมเด็จพระพุทธยอดฟ้าจุฬาโลกมหาราชทราบเรื่องจึงสั่งให้สมเด็จพระบวรราชเจ้ามหาสุรสิงหนาทคุมไพร่พล 6,000 นาย มาช่วยเหลือและขับไล่พม่าไปเป็นผลสำเร็จ
ครั้งนั้นพระบาทสมเด็จพระพุทธยอดฟ้าจุฬาโลกมหาราชโปรดเกล้าโปรดกระหม่อม ให้เกณฑ์ไพร่พล 20,000 นาย ยกทัพไปตีเมืองทวาย แต่สงครามครั้งนี้ไม่มีการรบพุ่ง เพราะต่างฝ่ายต่างก็ขาดแคลนเสบียงอาหาร รี้พลก็บาดเจ็บจึงโปรดเกล้าโปรดกระหม่อม ให้ถอยทัพกลับกรุงเทพ
ในครั้งนั้นเมืองทวาย ตะนาวศรี และมะริด ได้เข้ามาขอสวามิภักดิ์ต่อไทย พระบาทสมเด็จพระพุทธยอดฟ้าจุฬาโลกมหาราชจึงโปรดเกล้าโปรดกระหม่อม ให้ยกทัพไปช่วยป้องกันเมือง แต่เมื่อพระเจ้าปดุงยกทัพมาปราบปรามเมืองทั้งสามก็หันกลับเข้ากับทางพม่าอีก พระบาทสมเด็จพระพุทธยอดฟ้าจุฬาโลกมหาราชจึงโปรดเกล้าฯ ให้ถอยทัพกลับกรุงเทพฯ
เนื่องจากสงครามในครั้งก่อน ๆ พระเจ้าปดุงไม่สามารถตีหัวเมืองล้านนาได้ จึงทรงรับสั่งไพร่พล 55,000 นาย ยกทัพมาอีกครั้งโดยแบ่งเป็น 7 ทัพ พระบาทสมเด็จพระพุทธยอดฟ้าจุฬาโลกมหาราชจึง โปรดเกล้าฯ ให้สมเด็จพระบวรราชเจ้ามหาสุรสิงหนาทคุมไพร่พล 20,000 นาย ขึ้นไปรวมไพร่พลกับทางเหนือเป็น 40,000 นาย ระดมตีค่ายพม่าเพียงวันเดียวเท่านั้นทัพพม่าก็แตกพ่ายยับเยิน
ในครั้งนั้นพระเจ้ากาวิละได้ยกทัพไปตีเมืองสาด หัวเมืองขึ้นของพม่า พระเจ้าปดุงจึงยกทัพลงมาตีเมืองเชียงใหม่เพื่อแก้แค้น เมื่อพระบาทสมเด็จพระพุทธยอดฟ้าจุฬาโลกมหาราชทรงทราบ จึงโปรดเกล้าฯ ให้ส่งกองทัพไปช่วยเหลือ และสงครามครั้งนี้ก็จบลงด้วยชัยชนะของฝ่ายไทย
พระบรมราชอิสริยยศ
ภายหลังการสวรรคตในรัชกาลที่ 3 ภายหลังการสวรรคตในรัชกาลที่ 4 ภายหลังการสวรรคตในรัชกาลที่ 6
พระปรมาภิไธย
เมื่อพระองค์ปราบดาภิเษกขึ้นเป็นปฐมกษัตริย์แห่งราชวงศ์จักรีแล้ว พระองค์มีพระนามตามจารึกในพระสุพรรณบัฏว่า "พระบาทสมเด็จพระบรมราชาธิราชรามาธิบดี ศรีสินทรบรมมหาจักรพรรดิราชาธิบดินทร์ ธรณินทราธิราช รัตนากาศภาสกรวงศ์ องค์ปรมาธิเบศร ตรีภูวเนตรวรนารถนายก ดิลกรัตนราชชาติอาชาวศรัย สมุทัยดโรมนต์ สกลจักรวาฬาธิเบนทร์ สุริเยนทราธิบดินทร์ หริหรินทรธาดาธิบดี ศรีสุวิบุลยคุณอขนิษฐ์ ฤทธิราเมศวรมหันต์ บรมธรรมิกราชาธิราชเดโชไชย พรหมเทพาดิเทพนฤบดินทร์ ภูมินทรปรมาธิเบศร์ โลกเชฏฐวิสุทธิ์ รัตนมกุฎประเทศคตามหาพุทธางกูร บรมบพิตรพระพุทธเจ้าอยู่หัว"
เนื่องจากพระปรมาภิไธยที่จารึกลงในพระสุพรรณบัฏนี้เป็นพระปรมาภิไธยเดียวกับพระมหากษัตริย์แห่งกรุงศรีอยุธยา 3 พระองค์ ได้แก่ สมเด็จพระรามาธิบดีที่ 1 (พระเจ้าอู่ทอง), สมเด็จพระรามาธิบดีที่ 2 (พระเชษฐา) และสมเด็จพระรามาธิบดีที่ 3 (สมเด็จพระนารายณ์มหาราช) ดังนั้น พระองค์จึงเป็น "สมเด็จพระรามาธิบดีที่ 4"
ต่อมาพระบาทสมเด็จพระนั่งเกล้าเจ้าอยู่หัวโปรดให้ออกพระนามรัชกาลที่ 1 ว่าพระบาทสมเด็จพระพุทธยอดฟ้าจุฬาโลก ตามนามของพระพุทธรูปที่ทรงสร้างอุทิศถวาย และพระบาทสมเด็จพระจอมเกล้าเจ้าอยู่หัวได้เพิ่มพระปรมาภิไธยแก่สมเด็จพระบรมอัยกาธิราชจารึกลงในพระสุพรรณบัฏว่า "พระบาทสมเด็จพระปรโมรุราชามหาจักรีบรมนารถ นเรศวราชวิวัฒนวงศ์ ปฐมพงศาธิราชรามาธิบดินทร์ สยามพิชิตินทรวโรดม บรมนารถบพิตร พระพุทธยอดฟ้าจุฬาโลก"
หลังจากนั้น พระบาทสมเด็จพระมงกุฎเกล้าเจ้าอยู่หัวมีพระบรมราชโองการเฉลิมพระปรมาภิไธยอย่างสังเขปว่า พระบาทสมเด็จพระรามาธิบดีศรีสินทรมหาจักรีบรมนาถ พระพุทธยอดฟ้าจุฬาโลก หรือ พระบาทสมเด็จพระรามาธิบดีที่ 1
ในวาระการสถาปนากรุงรัตนโกสินทร์ครบรอบ 200 ปี รัฐบาลได้จัดงานสมโภชกรุงรัตนโกสินทร์ขึ้นเมื่อ พ.ศ. 2525 ในการนี้รัฐบาลและปวงชนชาวไทยพร้อมใจกันเฉลิมพระเกียรติพระองค์โดยถวายพระราชสมัญญา "มหาราช" ต่อท้ายพระปรมาภิไธย ออกพระนามว่า "พระบาทสมเด็จพระพุทธยอดฟ้าจุฬาโลกมหาราช"
พระราชลัญจกร
พระราชลัญจกรประจำรัชกาลที่ 1 เป็นตรางารูป "ปทุมอุณาโลม" หรือ "มหาอุณาโลม" หมายถึง ตาที่สามของพระศิวะ ซึ่งถือเป็นปฐมฤกษ์ในการตั้งพระบรมราชจักรีวงศ์ มีอักขระ "อุ" แบบอักษรขอมอยู่กลาง ล้อมรอบด้วยกลีบบัวอันเป็นดอกไม้ที่เป็นสิริมงคลในพุทธศาสนา
ตราอุณาโลมที่ใช้ตีประทับบนเงินพดด้วงมีรูปร่างคล้ายสังข์ทักษิณาวรรต หรือ สังข์เวียนขวา มีลักษณะเป็นม้วนกลมคล้ายลักษณะความหมายของพระนามเดิมว่า "ด้วง" อยู่ในกรอบลายกนก เริ่มใช้เมื่อ พ.ศ. 2328 ในคราวพระราชพิธีบรมราชาภิเษก
พระราชสันตติวงศ์
เมื่อครั้งที่ทรงดำรงตำแหน่งหลวงยกบัตรเมืองราชบุรี พระบาทสมเด็จพระพุทธยอดฟ้าจุฬาโลกมหาราชสมรสกับคุณนาค ธิดาของคหบดีใหญ่ในตระกูลบางช้าง (ดู ณ บางช้าง) โดยมีพระราชโอรสสองพระองค์หนีราชภัยมาตั้งถิ่นฐานที่แขวงบางช้าง เมืองราชบุรี (ปัจจุบันคือจังหวัดสมุทรสงคราม) ต่อมาเมื่อขึ้นครองราชย์ แม้จะมิได้โปรดให้สถาปนายกย่องขึ้นเป็นสมเด็จพระอัครมเหสีอย่างเป็นทางการก็ตาม แต่คนทั้งปวงก็เข้าใจว่าท่านผู้หญิงนาค เอกภรรยาดั้งเดิมนั้นเองที่อยู่ในฐานะสมเด็จพระอัครมเหสี จึงพากันขนานพระนามว่า สมเด็จพระพันวษา หรือสมเด็จพระพรรษา ตามอย่างการขนานพระนามสมเด็จพระอัครมเหสีตั้งแต่ครั้งกรุงศรีอยุธยา จนถึงรัชสมัยพระบาทสมเด็จพระมงกุฎเกล้าเจ้าอยู่หัวจึงโปรดฯ ให้เฉลิมพระนามเป็นสมเด็จพระอมรินทราบรมราชินี  พระบาทสมเด็จพระพุทธยอดฟ้าจุฬาโลกมีพระราชโอรส-ราชธิดา รวมทั้งสิ้น 42 พระองค์ โดยเป็นพระราชโอรสและพระราชธิดาที่ประสูติแต่สมเด็จพระพันวษา พระอัครมเหสี 10 พระองค์
ในวัฒนธรรมสมัยนิยม
มีนักแสดงผู้รับบท พระบาทสมเด็จพระพุทธยอดฟ้าจุฬาโลกมหาราช ได้แก่
วอลเลย์บอลหญิงชิงแชมป์โลก 2018 รอบคัดเลือก โซนอเมริกาเหนือ
วอลเลย์บอลหญิงชิงแชมป์โลก 2018 รอบคัดเลือกโซนนอร์เซกา จะมีสมาชิกทั้ง 6 ประเทศ เข้าร่วมแข่งขันในรอบสุดท้ายที่ประเทศญี่ปุ่น ทีมชาติสหรัฐอเมริกาได้ผ่านการคัดเลือกโดยอัตโนมัติสำหรับชิงแชมป์โลก 2018 ในฐานะแชมป์โลก 2014
การแบ่งกลุ่ม
สมาชิก 34 ประเทศจะเข้าร่วมการคัดเลือก สำหรับทีมชาติแคนาดา, เม็กซิโก, สาธารณรัฐโดมินิกัน, คิวบา, เปอร์โตริโก และ คอสตาริกา ได้ผ่านการคัดเลือกโดยอัตโนมัติสำหรับชิงแชมป์นอร์เซกา 2017
โซนคาโซวาและอีซีวีเอ จะแข่งขัน 2 รอบในรอบคัดเลือก 2 ทีมที่มีอันดับสูงสุดของแต่ละโซนจากอันดับสมาพันธ์วอลเลย์บอลนอร์เซกา ณ วันที่ 1 มกราคม ค.ศ. 2016 จะผ่านการคัดเลือกโดยอัตโนมัติสำหรับรอบสอง ในรอบแรกจะแบ่งกลุ่มออกเป็น 3 กลุ่ม กลุ่มละ 4 ทีม
โซนอาเฟกาบอล จะแข่งขันรอบเดี่ยวแบบพบกันหมด โดย 2 ทีมจะผ่านการคัดเลือกเข้าสู่ชิงแชมป์นอร์เซกา 2017
รอบชิงอันดับที่ 5
}
อีซีวีเอ
เดิมการแข่งขันกำหนดจัดขึ้นระหว่างวันที่ 6-11 กันยายน ค.ศ. 2017 ในเซนต์จอนส์, แอนติกาและบาร์บูดา มีทีมที่เข้าร่วมการแข่งขันทั้งหมด 8 ทีม คือเซนต์ลูเชีย, ดอมินีกา, แอนติกาและบาร์บูดา, เซนต์คิตส์และเนวิส, เกรเนดา, เบอร์มิวดา, ซินต์มาร์เติน และแซงมาร์แตง แต่เนื่องจากผลกระทบของพายุเฮอร์ริเคนเออร์มาทำให้การแข่งขันได้ถูกเลื่อนออกไปและถูกยกเลิกในเวลาต่อมา แต่ทางอีซีวีเอได้ใช้วิธีการคัดเลือกจากอันดับคะแนนสะสมของโซนนอร์เซกาที่ดีที่สุดคือ เซนต์ลูเชีย (15) และดอมินีกา (17)
วัดวงษ์ลาภาราม
วัดวงษ์ลาภาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงหนองค้างพลู เขตหนองแขม กรุงเทพมหานคร
บั๊ญก๊วน
บั๊ญก๊วน (Bánh cuốn) หรือที่ในประเทศไทยนิยมเรียกว่า "ปากหม้อญวน" หรือ "ปากหม้อเวียดนาม" เป็นอาหารเวียดนามที่มีต้นกำเนิดมาจากทางภาคเหนือของประเทศเวียดนาม
ส่วนประกอบ
แผ่นแป้งของบั๊ญก๊วนบอบบางมาก แผ่นแป้งนี้ทำจากแป้งข้าวหมักผสมน้ำให้เหลวละเลงลงบนผืนผ้าที่ขึงพาดปากหม้อน้ำร้อนเพื่อนึ่งให้สุก โดยทั่วไปนิยมรับประทานเป็นอาหารเช้าในประเทศเวียดนาม บั๊ญก๊วนในพื้นที่ต่าง ๆ อาจมีลักษณะแตกต่างกัน อย่างเช่นบั๊ญก๊วนแบบทัญจี่ ซึ่งเป็นอำเภอหนึ่งทางใต้ของกรุงฮานอยจะไม่ม้วนห่อ แต่จะเสิร์ฟเป็นแผ่นแป้งกินเคียงกับหมูยอ หอมเจียว หรือกุ้ง
เมร์โล (บัวโนสไอเรส)
เมร์โล (Merlo) เป็นเมืองหลักของปาร์ติโดเมร์โล และศูนย์กลางการบริหารของเทศบาล, ตั้งอยู่ในเขตเมืองของมหานครบัวโนสไอเรส ในรัฐบัวโนสไอเรส, อาร์เจนตินา
เมืองถูกก่อตั้งโดย ฟรันซิสโก เด เมร์โล ในปี ค.ศ. 1755 และได้ถูกสร้างขึ้นใหม่โดย ฆวน ดิยอน ในปี ค.ศ. 1859
เมร์โลถูกแบ่งเป็น 2 ภูมิภาคที่โดดเด่น: เมร์โล เซนโตร, เขตชนชั้นกลาง กระจุกตัวอยู่รอบสถานีรถไฟ และ เขตชนชั้นแรงงาน บาร์ริโอ, ส่วนใหญ่อยู่ตามริม แม่น้ำเรกอนกิสตา
ศูนย์กลางการบริหารและศูนย์กลางการค้าอยู่รอบ ๆ ถนนสายหลัก, อาเบนิดา เดล ลิเบร์ตาดอร์ เฆเนรัล ซาน มาร์ติน ถนนที่ปกคลุมด้วยต้นไม้แห่งนี้ทอดยาวเจ็ดช่วงตึกจากสถานีรถไฟไปยังย่านประวัติศาสตร์ และมีอาคารเพียงไม่กี่หลังที่มีความสูงเกินสองชั้น
เมร์โลมีเขตติดกับเมืองโมเรโน และเมืองปาโซเดลเรย์—ทั้งสองเมืองอยู่ในปาร์ติโดโมเรโน—และติดกับแม่น้ำเรกอนกิสตา (ตะวันตกเฉียงเหนือ), ซานอันโตนิโอเดปาดัว (เหนือ), ลิเบร์ตัด และปาร์เกซานมาร์ติน (ตะวันออก) และมาเรียโน อาโกสตา (ใต้)
ลุนทซ์อัมเซ
ลุนทซ์อัมเซ (Lunz am See) เป็นเทศบาลในอำเภอไชพส์, รัฐโลว์เออร์ออสเตรีย, ประเทศออสเตรีย
ลุนทซ์อัมเซเป็นที่ตั้งของ "วัสเซอร์ คลัสเตอร์ ลุนทซ์" (Wasser Cluster Lunz) มาตั้งแต่เดือนพฤษภาคม ค.ศ. 2007 มีบันทึกว่าบริเวณนี้เป็นบริเวณที่เย็นที่สุดในยุโรปกลาง โดยมีอุณหภูมิ -52.6 Celsius ในวันที่ 19 กุมภาพันธ์ ค.ศ. 1932 ในบริเวณ 47.82047°N, 15.045°W
ยศทหารกองทัพโซเวียต ค.ศ. 1943–1955
ตารางข้างล่างต่อไปนี้คือข้อมูลเกี่ยวกับยศทหารของกองทัพโซเวียต ระหว่าง ค.ศ. 1943–1955
ประเทศไทยใน พ.ศ. 2468
เหตุการณ์ที่เกิดขึ้นใน พ.ศ. 2468 (ค.ศ. 1925) ในประเทศไทย เป็นปีที่ 144 แห่งกรุงรัตนโกสินทร์ เป็นปีที่ 16 และเป็นปีสุดท้ายในรัชสมัยของพระบาทสมเด็จพระมงกุฎเกล้าเจ้าอยู่หัว และเป็นปีแรกในรัชสมัยของพระบาทสมเด็จพระปกเกล้าเจ้าอยู่หัว และนับเป็นปี พ.ศ. 2467 (1 มกราคม - 31 มีนาคม) และ 2468 (1 เมษายน - 31 ธันวาคม) ในแบบปัจจุบัน
อีส้ม สมหวัง
อีส้ม สมหวัง เป็นภาพยนตร์ไทย ในสังกัด:พระนครฟิล์ม และ ช่อง 7ที่ถ่ายทอดชีวิตเบื้องหลังของวงดนตรีลูกทุ่ง โดยมีฉากหลักเป็นวงดนตรีของ ยอดรัก สลักใจ ในเรื่องยังคงดึงเอานักแสดงตลกชั้นนำมาแสดงเช่นเดียวกับภาพยนตร์ตลกเรื่องอื่นๆ รวมถึงการดึงนางเอกละครชื่อดัง สุวนันท์ คงยิ่ง และนักร้องลูกทุ่งระดับตำนานอย่าง ยอดรัก สลักใจ
เนื้อเรื่องย่อ
สมหวัง ชายหนุ่มที่หลงใหลในการร้องเพลงและใฝ่ฝันว่าจะเห็น ยอดรัก สลักใจนักร้องที่มีชื่อเสียงโด่งดังที่สุดในประเทศไทย สมหวังจึงได้เข้าสมัครที่วงดนตรีของยอดรัก ซึ่งมีหางเครื่องสุดสวยประจำวงคือ ส้ม สมหวังเริ่มจากงานเล็กๆน้อยๆในวง และเลื่อนขั้นมาเป็นหางเครื่องประจำวง โดยมีส้มค่อยช่วยเหลือและเป็นกำลังใจให้ ต่อมาเขาได้รับโอกาสอย่างไม่คาดคิด เป็นโอกาสที่จะทำให้เขาก้าวขึ้นเป็นนักร้องอย่างเต็มตัว
ประเทศไทยใน พ.ศ. 2471
เหตุการณ์ที่เกิดขึ้นใน พ.ศ. 2471 (ค.ศ. 1928) ในประเทศไทย เป็นปีที่ 147 แห่งกรุงรัตนโกสินทร์ และเป็นปีที่ 4 ในรัชสมัยของพระบาทสมเด็จพระปกเกล้าเจ้าอยู่หัว และนับเป็นปี พ.ศ. 2470 (1 มกราคม - 31 มีนาคม) และ 2471 (1 เมษายน - 31 ธันวาคม) ในแบบปัจจุบัน
กึปจัก
กึปจัก (Gypjak เป็นที่รู้จักกันในชื่อ Kipchak) เป็นหมู่บ้านขนาดเล็กที่ห่างจากอาชกาบัต เมืองหลวงของประเทศประมาณ 10 กิโลเมตร
ภาพรวม
ตัวหมู่บ้านเป็นที่รู้จักในฐานะบ้านเกิดของซาปาร์มือรัต นือยาซอว์ ประธานาธิบดีคนแรกของประเทศ ในขณะดำรงตำแหน่ง นือยาซอว์ได้สร้างมัสยิดกึปจักและสุสานสำหรับครอบครัวของตน โดยมีการฝังร่างของเขาในวันที่ 24 ธันวาคม ค.ศ. 2006 มัสยิดตืร์กเมนบาชือรูฮึยที่อยู่ริมทางหลวง เป็นมัสยิดที่ใหญ่ที่สุดในเอเชียกลาง และมีความจุ 10,000 คน
ประเทศไทยใน พ.ศ. 2467
เหตุการณ์ที่เกิดขึ้นใน พ.ศ. 2467 (ค.ศ. 1924) ในประเทศไทย เป็นปีที่ 143 แห่งกรุงรัตนโกสินทร์ และเป็นปีที่ 15 ในรัชสมัยของพระบาทสมเด็จพระมงกุฎเกล้าเจ้าอยู่หัว และนับเป็นปี พ.ศ. 2466 (1 มกราคม - 31 มีนาคม) และ 2467 (1 เมษายน - 31 ธันวาคม) ในแบบปัจจุบัน
เขายอดราบใต้สมุทร
คำว่าเขายอดราบใต้สมุทรในภาษาอังกฤษได้มาจากชื่อของอาร์โนลด์ เฮนรี กีโอ (Arnold Henry Guyot) นักภูมิศาสตร์และนักธรณีวิทยาชาวอเมริกันเชื้อสายสวิส
เขายอดราบใต้สมุทรมักเกิดจากการกัดเซาะของกระแสน้ำ การพังทลายของแนวหินปะการัง หรืออาจเป็นภูเขาไฟใต้ทะเลที่ดับไปแล้วหรือเกาะที่จมลงสู่ทะเล โดยพบภูเขาลักษณะนี้มากในมหาสมุทรแปซิฟิก ความสูงชันของเขายอดราบใต้สมุทรจะมีความลาดเอียง 20 องศา และสูง 914 เมตร แต่ก็มีบางส่วนที่สูงไม่ถึง 91 เมตร แม้เขายอดราบใต้สมุทรส่วนมากจะมีอายุหลายล้านปี แต่จากการศึกษาก็ค้นพบเขายอดราบใต้สมุทรที่เพิ่งเกิดขึ้นเพียงช่วง 1 ล้านปีด้วยเช่นกันในบริเวณมหาสมุทรแอตแลนติก ประเทศแคนาดา ประเทศโคลอมเบีย และหมู่เกาะบริเตน
เมื่อ พ.ศ. 2488 เขายอดราบใต้สมุทรได้เป็นที่รู้จักโดยแฮร์รี แฮมมอนด์ เฮสส์ผู้รวบรวมข้อมูลโดยใช้เครื่องหยั่งน้ำบนเรือที่เขาสั่งไว้ในช่วงสงครามโลกครั้งที่สอง ซึ่งข้อมูลที่เขาได้มาแสดงให้เห็นว่าภูเขาใต้ทะเลบางลูกมียอดที่มีลักษณะแบนราบ เขาจึงเรียกภูเขาลักษณะนี้ว่ากูโยต์เพราะภูเขานี้มีลักษณะคล้ายกูโยต์ฮอล์ซึ่งเป็นอาคารเกี่ยวกับชีววิทยาและธรณีวิทยาที่มีหลังคาแบนในมหาวิทยาลัยพรินซ์ตันและตั้งชื่อตามภูมิศาสตร์ในศตวรรษที่ 19 นามว่าอาร์โนลด์ เฮนรี กีโอ เขาได้ตั้งสมุมติฐานว่าพวกมันเคยเป็นเกาะภูเขาไฟแต่ถูกทำยอดให้ราบด้วยการกระทำของคลื่นและจมลงใต้ระดับน้ำทะเลซึ่งสมุมติฐานนี้นำมาใช้เพื่อช่วยเสริมทฤษฎีการแปรสัณฐานแผ่นธรณีภาค
การล่าหมูป่า
การล่าหมูป่า (boar hunting) โดยทั่วไปเป็นการปฏิบัติการล่าหมูป่า แต่ยังสามารถขยายไปถึงสุกรป่าและหมูเพกคารี ซึ่งหมูป่าขนาดใหญ่เป็นสัตว์ที่มีพลังสูง และมักมีเขี้ยวยาวแหลมคมซึ่งใช้ป้องกันตัว โดยการล่าหมูป่ามักเป็นการทดสอบความกล้าหาญ
หมูป่า
หมูป่า (Sus scrofa) เป็นสายพันธุ์บรรพบุรุษของหมู ซึ่งมีถิ่นกำเนิดในยุโรปกลาง, บริเวณเมดิเตอร์เรเนียน (รวมถึงเทือกเขาแอตลาสของแอฟริกาเหนือ) และเอเชียส่วนใหญ่ไปทางใต้ เช่น ประเทศอินโดนีเซีย และได้รับการนำเข้าอย่างกว้างขวางในที่อื่น ๆ
ปัจจุบัน หมูป่าถูกล่าทั้งเพื่อเอาเนื้อ และเพื่อบรรเทาความเสียหายที่อาจเกิดขึ้นกับพืชผลและป่าไม้ หมูป่าที่กำลังชาร์จถือเป็นอันตรายอย่างยิ่ง เนื่องจากมีหนังหนาและกระดูกที่หนาแน่น การทำอะไรที่น้อยกว่าการยิงสังหารอาจถือเป็นความผิดพลาดร้ายแรง
การจับหมู
ในประเทศอินเดีย การจับหมูเป็นที่นิยมในหมู่ชาวชาฏ, กูรจาร์, ราชปุต, ชาวซิกข์, มหาราชา, ราชกณฎ์ราชา และกับเจ้าหน้าที่อังกฤษในสมัยวิกตอเรียและเอ็ดเวิร์ด อ้างตามสารานุกรมบริแทนนิกา ฉบับพิมพ์ครั้งที่สิบเอ็ด (ค.ศ. 1910–1911) การจับหมูได้รับการสนับสนุนจากเจ้าหน้าที่ทหารในฐานะการฝึกที่ดีเพราะ "หมูป่าที่ตกใจหรือโกรธคือ ... นักสู้ที่สิ้นหวัง [ดังนั้น] นักจับหมูต้องมีสายตาที่ดี, มือที่มั่นคง, ที่นั่งที่มั่นคง, ใจเย็น และมีหัวใจที่กล้าหาญ"
โรเบิร์ต เบเดน โพเอลล์ ผู้ก่อตั้งการลูกเสือได้เขียนหนังสือเกี่ยวกับเรื่องนี้ โดยในบทเรียนจากความแปรปรวนของชีวิตเขาบอกว่า "ผมไม่เคยลางานตามปกติไปเนินเขาท่ามกลางอากาศร้อน เพราะผมไม่สามารถแยกตัวเองออกจากกีฬาได้" สำหรับผู้ที่ประณาม เขากล่าวว่า "ลองดูก่อนที่จะตัดสิน ดูว่าม้าสนุกกับมันอย่างไร ดูว่าตัวหมูป่าเองบ้าคลั่งด้วยความโกรธแค้น วิ่งเข้าสู่เศษเหล็กอย่างสุดใจ ดูว่าคุณมีอารมณ์ที่กระปรี้กระเปร่ามากแค่ไหน ขอให้สนุกกับโอกาสที่จะทำให้เต็มที่ ใช่ การล่าหมูเป็นกีฬาที่โหดเหี้ยม—แต่ผมก็ชอบมัน เพราะผมรักเพื่อนเก่าที่ดี ที่ผมได้ต่อสู้ด้วย" ส่วนไมเคิล โรเซนธาล ได้อ้างคำพูดของเขาว่า "ไม่เพียงแต่การจับหมูเป็นกีฬาที่น่าตื่นเต้นและสนุกสนานที่สุดสำหรับทั้งคนและม้าเท่านั้น แต่ผมเชื่อจริง ๆ ว่าหมูป่าก็สนุกกับมันเช่นกัน"
ช้าง
ในเปอร์เซียยนักล่าชนชั้นสูงใช้ช้างในการไล่ล่าหมูป่าและล้อมพวกมันในที่ลุ่ม จากนั้นนายพรานจะใช้ธนูยิงหมูป่าจากเรือ ส่วนช้างหามศพไปที่แคมป์ล่าสัตว์ โดยมีภาพสลักหินของเรื่องราวเหล่านี้ที่ยังสมบูรณ์อยู่ในทาค-เอ-บอสตาน
สุนัขล่าสัตว์
สุนัขล่าสัตว์ถูกใช้ในการล่าหมูป่ามาตั้งแต่สมัยโบราณ สุนัขล่าหมูป่าแบ่งออกเป็นสองประเภท ได้แก่ สุนัขเห่าเหยื่อ และสุนัขจับเหยื่อ
เจ้าชายเฮนรี ดยุกแห่งกลอสเตอร์
เจ้าชายเฮนรี ดยุกแห่งกลอสเตอร์ พระนามเต็ม : เฮนรี วิลเลียม เฟรเดอริค อัลเบิร์ต (31 มีนาคม ค.ศ. 1900 - 10 มิถุนายน ค.ศ. 1974) พระราชโอรสพระองค์ที่ 3 ในสมเด็จพระเจ้าจอร์จที่ 5 และสมเด็จพระราชินีแมรี เป็นพระราชอนุชาในพระมหากษัตริย์ 2 พระองค์คือสมเด็จพระเจ้าเอ็ดเวิร์ดที่ 8 และสมเด็จพระเจ้าจอร์จที่ 6 เป็นพระปิตุลา (อา) ใน สมเด็จพระราชินีนาถเอลิซาเบธที่ 2 แห่งสหราชอาณาจักร ทั้งยังทรงเป็นพระราชบุตรในสมเด็จพระบรมชนกนาถ พระองค์สุดท้ายที่สิ้นพระชนม์
พระอิสริยยศ
1900 1974
เดอะเวิลด์ (กลุ่มเกาะ)
เดอะเวิลด์ หรือ เกาะเดอะเวิลด์ เป็นกลุ่มเกาะที่มนุษย์สร้างขึ้นของหมู่เกาะเล็ก ๆ น้อย ๆ ที่สร้างขึ้นในรูปทรงแผนที่โลกอย่างหยาบ ๆ ซึ่งตั้งอยู่ในน่านน้ำของอ่าวเปอร์เซีย โดยอยู่นอกชายฝั่งของดูไบ สหรัฐอาหรับเอมิเรตส์ 4.0 km กลุ่มเกาะเดอะเวิลด์มีองค์ประกอบส่วนใหญ่เป็นทรายขุดจากบริเวณชายฝั่งน้ำตื้นของดูไบ และเป็นส่วนหนึ่งของการพัฒนาเกาะเทียมหลายแห่งในดูไบ ผู้พัฒนาเดอะเวิลด์คือนาคีลพร็อพเพอร์ตี และโครงการนี้มาจากความคิดสร้างสรรค์โดยเชคมุฮัมมัด บิน รอชิด อัลมักตูม ซึ่งเป็นผู้ปกครองแห่งนครดูไบ
การก่อสร้างของเกาะ 300 เกาะเริ่มขึ้นในปี ค.ศ. 2003 และหยุดลงเฉพาะช่วงวิกฤตการณ์การเงิน ค.ศ. 2008 เท่านั้น แม้ว่าร้อยละ 60 ของหมู่เกาะจะได้รับการขายไปยังผู้รับเหมาเอกชนให้กลับมาในปี ค.ศ. 2008 การพัฒนาของหมู่เกาะเหล่านี้ล้มเหลวในช่วงเริ่มต้น ณ ช่วงปลายปี ค.ศ. 2013 มีเพียงสองเกาะเท่านั้นที่ได้รับการพัฒนา ส่วนในเดือนมกราคม ค.ศ. 2014 ทางไคลน์ดีนสต์กรุ๊ปได้เปิดตัวโครงการ "หัวใจแห่งยุโรป"; โดยในเดือนกุมภาพันธ์ ค.ศ. 2014 เจเคพร็อพเพอร์ตี ซึ่งเป็นหนึ่งในแบรนด์ของไคลน์ดีนสต์กรุ๊ป ได้ประกาศในจดหมายข่าวรายเดือนของพวกเขาถึงโครงการว่าอยู่ในลักษณะที่"กำลังดี" การสร้างชุดแรกของหมู่เกาะเหล่านี้จะเป็นทวีปยุโรป, สวีเดน และเยอรมนี กับการพัฒนาที่ได้รับการนำโดยกลุ่มไคลน์ดีนสต์กรุ๊ป ซึ่งเป็นผู้พัฒนาสำหรับโครงการหัวใจแห่งยุโรป
อนุสาวรีย์สุนทรภู่
อนุสาวรีย์สุนทรภู่ เป็นอนุสาวรีย์ที่สร้างขึ้นเพื่อเป็นอนุสรณ์แด่มหากวีแห่งกรุงรัตนโกสินทร์ คือ พระสุนทรโวหาร (ภู่) หรือที่เรียกกันโดยทั่วไปว่า สุนทรภู่ ตั้งอยู่บนเส้นทางแกลง-แหลมแม่พิมพ์ ที่ตำบลกร่ำ อำเภอแกลง จังหวัดระยอง ซึ่งเชื่อว่าเป็นบ้านเกิดของบิดาของสุนทรภู่ และท่านเคยมาเยือนที่นี้เมื่อครั้งวัยหนุ่ม พร้อมกับได้ประพันธ์ นิราศเมืองแกลง เอาไว้ด้วย พื้นที่อนุสาวรีย์มีรูปปั้นของสุนทรภู่ตั้งอยู่ตรงกลางเป็นประธานบนเนินสูง ด้านล่างเป็นบ่อน้ำ มีประติมากรรมรูปปั้นหล่อของตัวละครในวรรณกรรมเอกของสุนทรภู่ เรื่อง พระอภัยมณี ประดับอยู่ 3 ตัว ได้แก่ พระอภัยมณี นางผีเสื้อสมุทร และนางเงือก ออกแบบโดยศาสตราจารย์ศิลป พีระศรี
อนุสาวรีย์สุนทรภู่ มีอาณาบริเวณ 8.5 ไร่ เริ่มวางศิลาฤกษ์ตั้งแต่วันที่ 30 ธันวาคม พ.ศ. 2498 โดยจอมพล ป. พิบูลสงคราม นายกรัฐมนตรีในยุคนั้น แต่งานก่อสร้างค้างเติ่งไปเป็นเวลาร่วมสิบปี จนถึงปี พ.ศ. 2511 ผู้ว่าราชการจังหวัดระยองในยุคนั้นคือ นายวิทยา เกษรเสาวภาค เปิดรับบริจาคเงินทั่วประเทศได้เป็นจำนวน 962,776.10 บาท งานก่อสร้างจึงได้ดำเนินต่อ มีพิธีเททองที่รูปหล่อที่กรมศิลปากรเมื่อวันที่ 2 มีนาคม พ.ศ. 2512 และนำไปติดตั้งจนเสร็จเรียบร้อยเมื่อวันที่ 5 มีนาคม พ.ศ. 2513 มีพิธีเปิดอนุสาวรีย์อย่างเป็นทางการเมื่อวันที่ 25 พฤษภาคม พ.ศ. 2513
ประติมากรผู้ปั้นรูปหล่อในอนุสาวรีย์ ประกอบด้วย
วัดศาลาแดง
วัดศาลาแดง อาจหมายถึง
ประเทศไทยใน พ.ศ. 2470
เหตุการณ์ที่เกิดขึ้นใน พ.ศ. 2470 (ค.ศ. 1927) ในประเทศไทย เป็นปีที่ 146 แห่งกรุงรัตนโกสินทร์ และเป็นปีที่ 3 ในรัชสมัยของพระบาทสมเด็จพระปกเกล้าเจ้าอยู่หัว และนับเป็นปี พ.ศ. 2469 (1 มกราคม - 31 มีนาคม) และ 2470 (1 เมษายน - 31 ธันวาคม) ในแบบปัจจุบัน
เหตุการณ์
พระบาทสมเด็จพระปกเกล้าเจ้าอยู่หัว ทรงปรับปรุงสภาป้องกันพระราชอาณาจักร สภาดังกล่าวประกอบด้วยฝ่ายทหารและกระทรวงทบวงการเมืองฝ่ายพลเรือน มีหน้าที่ร่วมกันพิจารณาและวางนโยบายในการป้องกันพระราชอาณาจักร กับพิจารณาเรื่องต่าง ๆ ที่จะต้องขอให้ทรงพระราชทานคำปรึกษา ภาพยนตร์ที่คนไทยสร้างขึ้นเรื่องแรก เรื่อง โชคสองชั้น เริ่มฉายวันนี้
ประเทศไทยใน พ.ศ. 2474
เหตุการณ์ที่เกิดขึ้นใน พ.ศ. 2474 (ค.ศ. 1931) ในประเทศไทย เป็นปีที่ 150 แห่งกรุงรัตนโกสินทร์ และเป็นปีที่ 7 ในรัชสมัยของพระบาทสมเด็จพระปกเกล้าเจ้าอยู่หัว และนับเป็นปี พ.ศ. 2473 (1 มกราคม - 31 มีนาคม) และ 2474 (1 เมษายน - 31 ธันวาคม) ในแบบปัจจุบัน
มฤตยูเทวี
มารเทพี หรือ มฤตยูเทวี เป็นคำในภาษาสันสกฤตอันหมายถึง "ความตาย" หรือคำนามไวพจน์อื่น ๆ ที่เกี่ยวข้องความหมายเดียวกัน ในศาสนาฮินดูหมายถึง พระเทพีแห่งความตายและนามของนางยังได้รับการสักการะบูชาเซ่นสรวง แม้ว่าจะมิเป็นที่นิยมและปรากฏน้อยมาก แต่ในท้องถิ่นบาง นิกายมีการนมัสการเซ่นสรวงแด่นางก็มีอยู่ในประเทศอินเดีย นอกจากนี้นางยังปรากฏในเทพปกรณัมลัตเวียซึ่งสหายสนิทของนาง คือ มาร
นางเป็นเทพีที่สำคัญที่ได้รับการเคารพบูชาโดยกลุ่มชาติพันธุ์ทั่วเอเชียใต้รวมถึงชาวคาลาช และชาววันซ์ โดยชาวนูริสถาน แสดงให้เห็นถึงความโดดเด่นของนางในศาสนาพระเวทโบราณ
กีฬาซอฟท์บอลในโอลิมปิกฤดูร้อน 2004
การแข่งขันซอฟท์บอลในโอลิมปิกฤดูร้อน 2004 เป็นการแข่งขันกีฬาซอฟท์บอลในกีฬาโอลิมปิกฤดูร้อนครั้งที่ 28โอลิมปิกฤดูร้อนครั้งที่ 28 ที่กรุงเอเธนส์ ประเทศกรีซ ระหว่างวันที่ 14-23 สิงหาคม พ.ศ. 2547 จัดขึ้นที่สนาม Olympic Softball Stadium ซึ่งการแข่งขันกีฬาซอฟท์บอลครั้งนี้มีการแข่งขันทั้งหมด 1 รายการ คือ ประเภททีมชาย 0 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน 120 คน จาก 8 ประเทศ
ประเทศไทยใน พ.ศ. 2478
เหตุการณ์ที่เกิดขึ้นใน พ.ศ. 2478 (ค.ศ. 1935) ในประเทศไทย เป็นปีที่ 154 แห่งกรุงรัตนโกสินทร์ เป็นปีที่ 11 และเป็นปีสุดท้ายในรัชสมัยของพระบาทสมเด็จพระปกเกล้าเจ้าอยู่หัว และเป็นปีแรกในรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร นับเป็นปี พ.ศ. 2477 (1 มกราคม - 31 มีนาคม) และ 2478 (1 เมษายน - 31 ธันวาคม) ในแบบปัจจุบัน
ประเทศไทยใน พ.ศ. 2479
เหตุการณ์ที่เกิดขึ้นใน พ.ศ. 2479 (ค.ศ. 1936) ในประเทศไทย เป็นปีที่ 155 แห่งกรุงรัตนโกสินทร์ และเป็นปีที่ 2 ในรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และนับเป็นปี พ.ศ. 2478 (1 มกราคม - 31 มีนาคม) และ 2479 (1 เมษายน - 31 ธันวาคม) ในแบบปัจจุบัน
คาบสมุทรมลายู
ที่ตั้งและอาณาเขต
ทางด้านการเมืองการปกครอง คาบสมุทรมลายูแบ่งออกเป็น:
ยือลันลือ
ยือลันลือ (Ýylanly) หรือยีลันลี (Yilanli) เป็นเมืองและเมืองหลักของอำเภอกูร์บันซอลตัน เอเจในจังหวัดดาโชกุซของประเทศเติร์กเมนิสถาน ณ ค.ศ. 2009 ตัวเมืองมีประชากรประมาณ 26,901 คน
ในบางครั้ง ตัวเมืองถูกเปลี่ยนชื่อเป็นกูร์บันซอลตัน เอเจ มารดาของซาปาร์มือรัต นือยาซอว์ อดีตประธานาธิบดี
วัดสุสาน
วัดสุสาน หรือ วัดสุขสันติราม สร้างขึ้นเมื่อ พ.ศ. 2447 ขึ้นทะเบียนวัดเมื่อวันที่ 27 มิถุนายน พ.ศ. 2516 เป็นวัดราษฎร์ สังกัดมหานิกาย ตั้งอยู่บ้านเกษตรสามัคคี ตำบลในเมือง อำเภอเมืองนครราชสีมา จังหวัดนครราชสีมา
พ.ศ. 2447 นายปิ่น พินิจ ได้ถวายที่ดินจำนวน 35 ไร่ เพื่อสร้างวัด โดยมีพระบุญ เป็นผู้ริเริ่มในการสร้างวัด โดยพื้นที่ด้านทิศตะวันตกติดกับกุฏิพระ เป็นป่าช้าฝังและเผาศพของชาวเมืองนครราชสีมา
ต่อมาในปี พ.ศ. 2460 ได้เกิดกาฬโรคระบาดมีคนล้มตายเป็นจำนวนมาก ทางราชการจึงให้นำศพมาฝัง และเผาที่วัดแห่งนี้ จึงได้ตั้งชื่อวัดว่า วัดสุสาน แต่ประชาชนทั่วไปเรียกว่า วัดสงสาร
ต่อมาเมื่อวันที่ 27 มิถุนายน พ.ศ. 2516 ถึงมีการขึ้นทะเบียนวัด และได้รับพระราชทานวิสุงคามสีมา เมื่อวันที่ 11 กุมภาพันธ์ พ.ศ. 2517
เท็กแบ็คเดอะไนท์ (เพลง)
"เท็กแบ็คเดอะไนท์" (Take Back the Night) เป็นเพลงที่บันทึกเสียงโดย นักร้องชาวอเมริกัน จัสติน ทิมเบอร์เลก สำหรับสตูดิโออัลบั้มที่ 4 เดอะ 20/20 เอ็กซ์พีเรียนซ์ – 2 ออฟ 2 ในปี ค.ศ. 2013 ประพันธ์คำร้องและผลิตโดยทิมเบอร์เลก ทิโมธี "ทิมบาแลนด์" มอสลีย์ และ เจโรม "เจ-ร็อก" ฮาร์มอน เขียนเพิ่มเติมโดย เจมส์ ฟอนต์เลรอย ออกจำหน่ายให้ดาวน์โหลดในวันที่ 12 กรกฎาคม ค.ศ. 2013
อัลบัยฎออ์ (ประเทศเยเมน)
อัลบัยฎออ์ (ٱلْبَيْضَاء อย่าสับสนกับอัลบัยฎออ์ที่อัลเญาฟ์ ชื่อเก่าคือ นาชัก) บางครั้งทับศัพท์เป็น บัยดาอ์ เป็นเมืองในเขตผู้ว่าการอัลบัยฎออ์, ประเทศเยเมน
ประชากร
รายงานจากสัมมะโนเยเมน ค.ศ. 2011 ตัวเมืองมีประชากร 29,853 คน
อนุสัญญาว่าด้วยระเบิดลูกปราย
อนุสัญญาว่าด้วยระเบิดลูกปราย (Convention on Cluster Munitions) เป็นอนุสัญญาระหว่างประเทศว่าด้วยการห้ามใช้ มีไว้ครอบครอง ผลิต ขนย้าย และกักตุนซึ่งอาวุธยุทธภัณฑ์ประเภทระเบิดลูกปราย (cluster bomb หรือ cluster monition) โดยได้รับสัตยาบันจากประเทศหนึ่งร้อยสิบเก้าประเทศในการประชุมที่กรุงดับลิน ประเทศไอร์แลนด์ เมื่อวันที่ 30 พฤษภาคม 2551 และจะได้มีการให้ปฏิญญาอย่างเป็นทางการที่กรุงออสโล ประเทศนอร์เวย์ ในเดือนธันวาคม ปีเดียวกัน
ประเทศที่ให้สัตยาบันในการประชุมที่กรุงดับลินจะต้องปฏิบัติตามเงื่อนไขดังต่อไปนี้ทุกกรณี
ทั้งนี้ ได้มีการจัดทำอนุสัญญาดังกล่าวเป็นภาษาราชการของสหประชาชาติหกภาษา คือ ภาษาอังกฤษ ภาษาฝรั่งเศส ภาษาจีน ภาษารัสเซีย ภาษาสเปน และภาษาอาหรับ
สนธิสัญญาดังกล่าวมีผลบังคับใช้เมื่อ 1 สิงหาคม พ.ศ. 2553
ประเทศไทยใน พ.ศ. 2480
เหตุการณ์ที่เกิดขึ้นใน พ.ศ. 2480 (ค.ศ. 1937) ในประเทศไทย เป็นปีที่ 156 แห่งกรุงรัตนโกสินทร์ และเป็นปีที่ 3 ในรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และนับเป็นปี พ.ศ. 2479 (1 มกราคม - 31 มีนาคม) และ 2480 (1 เมษายน - 31 ธันวาคม) ในแบบปัจจุบัน
มฤตยู
มฤตยู (मृत्यु, IAST:) ในภาษาสันสกฤตหมายถึงความตาย โดยคำว่า มฤตยู หรือ ความตายนั้นมักปรากฏรูปบุคลาธิษฐานของความตายในเชิงนามธรรมของ มาร (मर) and ยม (यम) ในศาสนาแบบอินเดียอันปรากฏเด่นชัดในศาสนาฮินดูและศาสนาพุทธ
ประเทศไทยใน พ.ศ. 2481
เหตุการณ์ที่เกิดขึ้นใน พ.ศ. 2481 (ค.ศ. 1938) ในประเทศไทย เป็นปีที่ 157 แห่งกรุงรัตนโกสินทร์ และเป็นปีที่ 4 ในรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และนับเป็นปี พ.ศ. 2480 (1 มกราคม - 31 มีนาคม) และ 2481 (1 เมษายน - 31 ธันวาคม) ในแบบปัจจุบัน
วัดหนองบัวรอง
วัดหนองบัวรอง สร้างขึ้นเมื่อ พ.ศ. 2299 เป็นวัดราษฎร์ สังกัดมหานิกาย ตั้งอยู่ถนนบัวรอง ตำบลในเมือง อำเภอเมืองนครราชสีมา จังหวัดนครราชสีมา
กีฬาแฮนด์บอลในโอลิมปิกฤดูร้อน 2004
การแข่งขันแฮนด์บอลในโอลิมปิกฤดูร้อน 2004 เป็นการแข่งขันกีฬาแฮนด์บอลในกีฬาโอลิมปิกฤดูร้อนครั้งที่ 28โอลิมปิกฤดูร้อนครั้งที่ 28 ที่กรุงเอเธนส์ ประเทศกรีซ ระหว่างวันที่ 14-29 สิงหาคม พ.ศ. 2547 จัดขึ้นที่สนาม Sports Pavilion และ Helliniko Olympic Indoor Arena ซึ่งการแข่งขันกีฬาแฮนด์บอลครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน คน จาก 22 ประเทศ
ชาย
Group B:
หญิง
Group A:
Group B:
ผู้ที่ได้รับเหรียญรางวัล
{|
กีฬาเทควันโดในโอลิมปิกฤดูร้อน 2020 – รุ่นไม่เกิน 68 กิโลกรัม บุคคลชาย
การแข่งขันกีฬาเทควันโดในโอลิมปิกฤดูร้อน 2020 – รุ่นไม่เกิน 68 กิโลกรัม บุคคลชาย เป็น 1 ใน 8 รายการแข่งขันเทควันโดที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม พ.ศ. 2564 ที่มะกุฮะริเม็สเซะ การแข่งขันรายการรุ่นไม่เกิน 68 กิโลกรัม บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 17 คน จาก 17 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 6 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2000
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
สุนัขล่าเนื้อ
สุนัขล่าเนื้อ (hound) เป็นสุนัขล่าสัตว์ชนิดหนึ่งที่นักล่าใช้เพื่อสะกดรอยหรือไล่ล่าเหยื่อ
ลักษณะ
สุนัขล่าเนื้อสามารถเปรียบเทียบได้กับสุนัขล่าเหยื่อที่ช่วยเหลือนักล่าโดยการระบุตำแหน่งของเหยื่อและ/หรือการกู้คืนสัตว์ที่ถูกล่า สุนัขล่าเนื้อเป็นสุนัขล่าสัตว์พันธุ์แรก พวกมันมีการรับรู้กลิ่นที่ทรงพลัง, ความเร็วสูง หรือทั้งสองอย่าง
สุนัขล่าเนื้อมีสามประเภท โดยมีหลายสายพันธุ์ในแต่ละประเภท ดังนี้:
พระบาทสมเด็จพระพุทธเลิศหล้านภาลัย
พระบาทสมเด็จพระบรมราชพงษเชษฐมเหศวรสุนทร พระพุทธเลิศหล้านภาลัย (24 กุมภาพันธ์ พ.ศ. 2311 – 21 กรกฎาคม พ.ศ. 2367; ครองราชย์ 8 กันยายน พ.ศ. 2352 – 21 กรกฎาคม พ.ศ. 2367) เป็นพระราชโอรสพระองค์ที่ 4 ในพระบาทสมเด็จพระพุทธยอดฟ้าจุฬาโลกมหาราช และเป็นกษัตริย์องค์ที่สองของสยามในสมัยราชวงศ์จักรี ปกครองระหว่าง พ.ศ. 2352 ถึง พ.ศ. 2367 ในปี พ.ศ. 2352 เจ้าฟ้าฉิมหรือกรมหลวงอิศรสุนทรพระราชโอรสองค์โตสืบราชบัลลังก์ต่อจากรัชกาลที่ 1 พระราชบิดาผู้สถาปนาราชวงศ์จักรีเป็นพระบาทสมเด็จพระพุทธเลิศหล้านภาลัย รัชสมัยของพระองค์สงบสุข ปราศจากความขัดแย้ง รัชสมัยของพระองค์เป็น "ยุคทองของวรรณคดี" เนื่องจากพระองค์ทรงอุปถัมภ์กวีหลายคนในราชสำนัก และพระองค์เองก็มีชื่อเสียงในฐานะกวีและศิลปิน กวีที่โดดเด่นที่สุดในราชสำนักคือสุนทรภู่